open-index/open-wikipedia-markdown huggingface dataset:
Lorenzo Buffon

**Lorenzo Buffon**, nado en Majano, Udine, o 19 de decembro de 1929 e finado en Latisana, Udine, o 25 de novembro de 2025, foi un futbolista italiano que xogaba como porteiro. Disputou 277 partidos co AC Milan, e máis tarde xogou tamén no seu máximo rival, o Inter de Milán, así como noutros clubs italianos, gañando cinco títulos da Serie A. Foi 15 veces internacional coa selección italiana, á que capitaneou no Mundial de 1962 en Chile.

Está amplamente considerado como un dos mellores porteiros da súa xeración e un dos mellores porteiros italianos da historia. Foi elixido xunto ao porteiro soviético Lev Iashin, para representar ao equipo das estrelas da FIFA durante a década de 1960.

## Traxectoria 
Disputou un total de 365 partidos en 15 tempadas na Serie A, repartidas entre o AC Milan (1949–59), o Genoa (1959–60), o Inter de Milán (1960–63) e a Fiorentina (1963–64). Comezou a súa carreira no Portogruaro en 1948 antes de fichar polo Milan na tempada seguinte. Co Milán, debutou na Serie A o 15 de xaneiro de 1950, mantendo a portería a cero na vitoria por 1-0 ante a Sampdoria. Xogou 277 partidos co club, e participou na conquista de catro títulos da Serie A e dúas Copas Latinas, a pesar de ter como competencia na portería a Narciso Soldan. Co Milan, alcanzou tamén a final da Copa de Europa de 1957/58 e as semifinais da 1955/56.

Posteriormente xogou unha tempada no Genoa, antes de fichar en 1960 polo rival histórico do Milan, o Inter de Milán, en ambas ocasións como substituto do que foi considerado como o seu máximo rival ao longo da súa carreira: Giorgio Ghezzi. Xogou tres tempadas no Inter de Helenio Herrera, gañando o seu quinto título da Serie A na tempada 1962/63. 

A continuación xogou na Fiorentina e no Ivrea antes de retirarse en 1965. Trala súa retirada do fútbol profesional, traballou como buscador de talentos para o Milan. Capitaneou a *azzurra* no Mundial de 1962 en Chile, quedando eliminado na primeira fase.

## Vida persoal 
É parente do tamén porteiro Gianluigi Buffon, pois é curmán do seu avó.
## Palmarés 
**AC Milan**

* **Serie A (4):** 1950/51, 1954/55, 1956/57, 1958/59.
* **Copa Latina (2):** 1951, 1956.

**Inter de Milán**

* **Serie A (1):** 1962/63.

## Notas 
## Véxase tamén 
### Ligazóns externas 
* Lista de partidos internacionais en rsssf.com .
* Datos do xogador en national-football-teams.com .
José Antonio Barrios

**José Antonio Barrios Olivero**, nado en Santa Cruz de Tenerife o 21 de marzo de 1949, é un exfutbolista e exadestrador español.

## Traxectoria 
### Como futbolista 
Formouse na canteira do Tenerife, debutando co primeiro equipo na Segunda División con 17 anos, nun partido contra o Burgos no Plantío, correspondente á tempada 1966/67. Habitual no once titular, disputou un total de 24 partidos de liga e un de Copa na súa primeira campaña, marcando un total de 11 goles. Foi o máximo goleador do equipo na seguinte tempada, con 15 goles, pero o Tenerife acabou descendendo á Terceira División.

A continuación fichou polo Granada CF, adestrado por Marcel Domingo, co que debutou na Primeira División nun encontro fronte ao Málaga. Marcou os seus primeiros tres tantos nunha goleada por 4-6 contra o Mallorca no estadio Lluís Sitjar. Xogou un total de 103 partidos co Granada, marcando 24 goles e acadando un sexto posto en liga na tempada 1971/72, con Joseíto no banco.

En 1972 fichou polo Barcelona de Rinus Michels, no que xogou durante as seguintes dúas tempadas. Na primeira delas foi unha peza importante do equipo, sendo titular na maioría de partidos e anotando 8 goles en liga. Acadou o subcampionato ligueiro por detrás do Atlético de Madrid e debutou ademais na Copa da UEFA, marcándolle un gol ao Porto no estadio das Antas.

Na tempada 1974/75 fichou polo Hércules, que se reforzou ese ano con outros xogadores como Santoro, Giuliano, Quique, Juan Carlos ou Arieta II. Na súa primeira tempada, ás ordes de Arsenio Iglesias, o conxunto alacantino logrou a mellor clasificación da súa historia en Primeira División, un quinto posto, sendo Barrios o máximo goleador do equipo, con 13 tantos. Xogou catro campañas no Hércules, disputando un total de 137 partidos oficiais, e marcando 48 goles. A continuación pasou polo Levante, co que logrou o ascenso a Segunda División, e pechou a súa carreira no mesmo club no que a comezara, o Tenerife.

### Xogos Olímpicos 
Foi internacional con España nos Xogos Olímpicos de 1968 en Cidade de México, onde foi titular no partido contra o Xapón.

### Como adestrador 
Trala súa retirada continuou traballando no Tenerife, e foi o director deportivo durante os ascensos de 1987 e 1989, dende Segunda B ata Primeira. Nos seguintes anos foi adestrador de varios equipos, entre eles o Granada e o Vitória de Setúbal, este último na Primeira Liga portuguesa.

Despois de anos afastado do Tenerife, volveu para traballar como axudante do adestrador Martín Marrero primeiro e de Pepe Moré despois. Pasou a dirixir o primeiro equipo a metade da campaña 2004/05, facendo unha boa segunda volta, e continuou como adestrador na tempada seguinte. Tras un bo comezo, acadando o liderado despois de catro vitorias nos cinco primeiros partidos, os resultados deixaron de acompañar e despois de 11 xornadas foi apartado do cargo, aínda que continuou un tempo máis no club. O seu posto foi ocupado provisionalmente por Quique Medina, que tras un partido deu paso a Antonio López Habas.

## Notas 
## Véxase tamén 
### Ligazóns externas 
* Datos do xogador en BDFutbol .
* Datos do adestrador en BDFutbol .
Alex McDade

**Alex McDade**, nado en 1905 e finado en 1937, foi un poeta e soldado escocés.

## Traxectoria 
Nado en Glasgow, McDade uniuse ao Partido Comunista de Gran Bretaña despois de presenciar as dificultades económicas e as inxustizas que sufrían os seus compañeiros de traballo. 

### Na guerra 
Marchou a España para loitar coa XV Brigada Internacional na guerra civil española. Foi comisario político do batallón británico e resultou ferido na batalla de Jarama en febreiro de 1937.  Morreu o primeiro día da batalla de Brunete en Villanueva de la Cañada (hoxe na Comunidade de Madrid), o 6 de xullo de 1937. 

### Poesía 
Escribiu o poema *"Valley of Jarama"* , letra da canción *"Jarama Valley"*, tamén chamada *"Vale de Jarama"* con música baseada en *"Red River Valley"* canción folclórica dos EUA. Foi publicada en 1938 en *The Book of the XV International Brigade* polo Comisariado de Guerra.  A canción tivo versións en inglés, castelán, alemán (por Ernst Buch) e ruso, e foi versionada tamén anos máis tarde por Woody Guthrie e Pete Seeger entre outros.

## Notas
Common Wealth Party

O **Common Wealth Party** foi un partido político do Reino Unido da década de 1940. 

## Nome 
Common Wealth Party significa en galego *Partido pola Riqueza Común*. A palabra *commonwealth* era usada en inglés como sinónimo de "ben común". Segundo o dicionario Barclay do s. XVIII: *unha forma regular de goberno ou organización política, establecida de común acordo; unha forma de goberno na que o poder supremo se aloxa no pobo; unha república; unha democracia.* 

O termo era xa historicamente usado para se referir a un período da historia inglesa a mediados do século XVII, e desde 1931 á Commonwealth de Nacións, unha asociación de Estados soberanos formado polo Reino Unido e antigas colonias británicas.

## Historia 
### Fundación 
Creado o 26 de xullo de 1941, foi cofundado por Tom Wintringham e maioritariamente por antigos militantes do Partido Laborista como Richard Acland, Vernon Bartlett e J. B. Priestley.

### Ideoloxía 
A formación tiña a súa orixe no chamado Comité de 1941 e eran contrarios á paz asinada polas distintas formacións con ocasión da segunda guerra mundial. Aplicaron os tres principios básicos que consideraban necesarios para unha política socialista: propiedade común da terra, democracia vital e moralidade na política.

### Eleccións 
Na primeira ocasión que se presentou a unhas eleccións xerais, obtivo escanos por Eddisbury, Skipton e Chelmsford, restándollos ao Partido Conservador. No entanto, nas eleccións de 1945 só venceron en Chelmsord. Finalmente o partido foi disolto e a maioría dos seus membros integráronse no Partido Laborista.

## Notas 
## Véxase tamén 
### Ligazóns externas 
* *Common Wealth Information Bulletin. The Health Services*. Publicación oficial do CWP en JSTOR.
* Spartacus no Common Wealth Party
* Arquivos do Common Wealth na University of Sussex
* Vídeo da campaña politica do CWP
Helena Nogueira

**Helena Nogueira** é unha directora de cine surafricana,  a primeira muller en dirixir unha longametraxe en Suráfrica. 
## Traxectoria 
Helena Nogueira naceu en Mozambique.  Estudou na Universidade de Natal e despois no Institut des hautes études cinématographiques de París. 

A primeira película de Nogueira foi un documental sobre Athol Fugard, e posteriormente dirixiu un documental sobre Ingrid Jonker. A súa longametraxe de 1988 *Quest for Truth, Quest for Love* estaba baseada na primeira novela de Gertrude Stein, *QED* .  Presentaba a atracción lésbica entre unha activista e unha ecoloxista, interpretada por Jana Cilliers e Sandra Prinsloo, co pano de fondo do apartheid de Suráfrica. 

## Películas 
; Documentais

* ''Fugard's People*,  1982
* *Ingrid Jonker: Her Lives and Time...*, 2002

; Longametraxes

* *Quest for Truth, Quest for Love* / *Quest for Love* / *Fire in their Hearts*, 1988
* *The Good Fascist'',  1992

## Notas
HAL Tejas

O **HAL Tejas** é un caza multirrol lixeiro indio con á delta deseñado por Aeronautical Development Agency (ADA) en colaboración co Aircraft Research and Design Centre (ARDC) de Hindustan Aeronautics Limited (HAL) para a Forza Aérea da India e a Armada da India. Procede do programa Light Combat Aircraft (LCA), iniciado nos anos 80 para substituír os vellos cazas MiG-21 da India pero posteriormente formou parte dun programa xeral para a modernización da frota. En 2003 o programa LCA pasou a chamarse oficialmente "Tejas". É o avión máis pequeno da súa clase de avións contemporáneos de combate supersónicos.

O Tejas é o segundo caza supersónico desenvolvido por HAL tras o HAL HF-24 Marut. O Tejas logrou a autorización operativa inicial en 2011 e a final en 2019. O primeiro escuadrón de Tejas, o No. 45 Squadron IAF *Flying Daggers,* estivo operativo en 2016, substituíndo os seus MiG-21.

No presente o Tejas ten tres modelos de produción, o Tejas Mark 1, o Mark 1A e unha variante de adestramento. A Forza Aérea da India ten un pedido por 40 Tejas Mark 1 e 83 Tejas Mark 1A, incluídos avións de adestramento. A Forza Aérea ten plans para mercar 324 avións de todas as variantes, incluído o Tejas Mark 2 que está desenvolvendo HAL. Agárdase que o Tejas Mark 2 estea listo para a fabricación en serie cara 2026-27.

## Notas
Pelorde, Pezós, Pezós

**Pelorde** é un lugar da parroquia de Pezós no concello de Pezós que se localiza no occidente de Asturias. 
Situado a 209 metros sobre o nivel do mar, a aldea localízase a 5,5 km da vila, e capital do concello, de Pezós e en 2021 tiña unha poboación de 12 habitantes.
## Notas
Escudo de Pezós

O **escudo de Pezós** ten a súa orixe no ideado contra 1895 por Octavio Bellmunt e Fermín Canella para ilustrar o terceiro volume da obra *Asturias*. Constitúe un escudo medio partido e cortado. 

## Descrición 
No cuarto superior esquerdo, sobre campo de azur, represéntase a Cruz dos Anxos por mor do pasado eclesiástico do concello. O cuarto superior dereito, representa unha torre flanqueada por dúas espigas, da que sae un corvo coroado co corno da abundancia. Este cuartel simboliza o poder que tiña o concello de Castropol en boa parte da Terra Eo-Navia e na parte inferior, un castelo de pedra flanqueado na porta por un busto de home que toca un corno de caza de prata. Este último cuarto representa as armas da familia Ron. O timbre do escudo é unha coroa de Príncipe de Asturias.
## Notas 
## Véxase tamén 
### Outros artigos 
*Bandeira de Pezós
Dumfries

**Dumfries** é unha cidade do consello unitario de Dumfries and Galloway, en Escocia, Reino Unido. 

## Xeografía 
Está situada cerca do fiorde de Solway, a 40 km por estrada da fronteira anglo-escocesa. Dista 101 km de Edimburgo e 459 km de Londres.

A súa poboación no ano 2016 era de 48 229 habitantes.

## Historia 
Dumfries foi a capital do condado histórico de Dumfriesshire.

## Notas 
## Véxase tamén 
### Ligazóns externas 
*Web oficial do Consello Dumfries & Galloway
*Charles Altamont Doyle - The Arthur Conan Doyle Encyclopedia
Tsiklon-2

**Tsiklon-2**, código GRAU 11K69 e coñecido tamén como **Tsyklon-2**, foi un foguete espacial da Unión Soviética e posteriormente de Ucraína baseado no mísil R-36, do cal derivan as dúas primeiras etapas. Foi usado desde o cosmódromo de Baikonur para lanzar inicialmente cargas militares e posteriormente satélites civís e científicos. Foi precedido polo Tsiklon-2A (índice GRAU 11K67).

## Historial de lanzamentos 
## Notas 
## Véxase tamén 
### Outros artigos 
*Tsiklon-3
Frontón de Emisa

**Frontón de Emisa** (latín *Fronto* en grego Φρόντων) foi un orador grego que ensinou retórica en Atenas e escribiu varios discursos durante o reinado de Alexandre Severo no século III. 
## Traxectoria 
Na *Antoloxía grega* consérvanse dous epigramas seus relativos á gramática.

## Notas
Apsines de Gádara

**Apsines de Gádara** (en grego Ἀψίνης) foi un sofista e retórico grego do século III orixinario de Gádara en Fenicia.

## Traxectoria 
Floreceu no goberno de Maximino cara ao ano 235. Estudou en Esmirna e Nicomedia. Ensinou retórica en Atenas, onde foi amigo de Filóstrato, quen eloxiou a forza da súa palabra e a memoria que tiña, e onde discutiu con Frontón de Emisa. Foi tan distinguido que obtivo a dignidade consular.

As súas obras destacan dous tratados de retórica:

* *Περὶ τῶν μέρων τοῦ πολιτικοῦ λόγου τέχνη*, da que se conserva un fragmento moi interpolado e non se pode dicir que parte era realmente de Apsines.
* *Περὶ τῶν ἐσχηματισμένων προβλημὰτων*, unha obra moi breve sobre proposicións.

## Notas
Cántico das criaturas

[miniatura|[Francisco de Asís dándolles un sermón ás aves. Fresco de Giotto na basílica en Asís.]]
[miniatura|*San Francisco en meditación*, obra de  [Francisco de Zurbarán (1639). A caveira, que Zurbarán incluíu en varias das súas representacións do santo, simboliza «a nosa irmá morte corporal» (*sora nostra Morte corporale*), tal e como Francisco a chamou no  *Cántico das criaturas*.]]

O ***Cántico das criaturas*** (en italiano: *Cantico delle creature*; en latín: *Laudes Creaturarum*), tamén coñecido como **Cántico do irmán Sol**, é un cántico relixioso cristián composto por Francisco de Asís en dialecto umbro a finais de 1224 ou inicios de 1225, pouco antes da súa morte. 
Francisco, enfermo e case cego, estaba fortemente decepcionado pola marcha da orde que fundara.

## Texto completo 

|}

## Notas 
## Véxase tamén
### Ligazóns externas 
* Letra (en umbriano)
* Lectura completa do texto orixinal
Pazo de Ron

O **pazo de Ron**, coñecido tamén como **pazo de Monteserín**, é un pazo edificado no centro do concello de Pezós pola familia Ron, que chegou a ter gran poder e relevancia no occidente de Asturias. É un grande edificio formado por catro ás ao redor dun patio central. Unha das fachadas, coñecida como a traseira, está flanqueada por torres cadradas.

## Historia 
A casa señorial data dos séculos XVII e XVIII e foi  propiedade de Álvaro Díaz, gobernador de Asturias baixo o reinado de Fernando VII. En 1900 pasou a Manuel Monteserín, un indiano  que volvera de Cuba e entre outros cambios en 1909 procedeuse á reforma e alteración da fachada orixinal, estruturada en dous andares separados por imposta, con fiestras no baixo e balcóns voados, con peitoril forxado, no andar superior. A porta, no centro, é de arco escarzano.

## Características 
De planta cadrada, presenta un patio central, rodeado de columnas derivadas das toscanas que sustentan un corredor de madeira acristalado, ao que se abren os cuartos. A capela, de planta rectangular, estaba unida ao pazo pero nunha reforma de 1911 separouse deste, conta cunha pequena espadana. Dentro da casa hai unha talla da Virxe da lágrima do século XII.

Na leira do pazo localízase unha torre cadrada medieval (Torre de Pezós, do século XII), que tiña unha finalidade defensiva, de 9 m de altura e 1,60 m de groso. A localidade de Ron sitúase a poucos quilómetros, pero xa no concello de San Martín de Oscos.
## Notas
Ober-Ramstadt

**Ober-Ramstadt** é unha cidade do distrito de Darmstadt-Dieburg, en Hessen, Alemaña. Está situada 9&nbsp;km ao sueste de Darmstadt. En 2020, a súa poboación era de 15.127 habitantes. É a vila natal de científicos como Georg Christoph Lichtenberg e Friedrich Alefeld.

## Xeografía 
### Localización 
Ober-Ramstadt está situado na *Bundesstrasse 426* ao pé do Odenwald. O pequeno río Modau atravesa Ober-Ramstadt, formando un pequeno lago ao sur da cidade.

### Comunidades e zonas veciñas 
Ober-Ramstadt limita con Roßdorf ao norte, ao leste coa cidade de Reinheim, Groß-Bieberau ao sueste, coa comunidade de Modautal ao sur, ao oeste con Mühltal e ao noroeste coa cidade de Darmstadt.

### Divisións e distritos 
Desde 1977, Ober-Ramstadt está formada pola propia cidade máis tres *Stadtteile* máis: *Modau*, ( 2.877 cidadáns o 30 de xuño de 2005 ), *Wembach-Hahn*, ( 1.004 cidadáns o 30 de xuño de 2005 ) e *Rohrbach*, (1.534 de xuño), 200530 cidadáns. que se incorporou voluntariamente en 1972.

## Historia 
Atopáronse vestixios dos primeiros asentamentos que datan da Idade de Pedra tardía. As probas escritas proceden de 1310, cando Eberhardt, conde de Katzenelnbogen, recibiu as mesmas liberdades e dereitos que a cidade de Frankfurt para a súa cidade Ramstadt. Isto incluía o dereito a celebrar un mercado e construír fortificacións arredor da cidade. Durante e despois da guerra dos Trinta Anos, a maior parte da poboación morreu, principalmente por mor da peste.

En 1699, Ernest Louis, Landgrave de Hesse-Darmstadt permitiu que os valdenses do Piamonte se asentasen nas súas propiedades en Rohrbach, Wembach e Hahn, desertas como consecuencia da guerra e pestes anteriores. Os valdenses tiveron que fuxir das súas cidades natais por motivos relixiosos. Até finais do século XIX, as clases impartíanse en lingua francesa.

Desde o século XIX, Ober-Ramstadt comezou a industrializarse. En 1895, Eduard Murjahn fundou a Deutsche Amphibolin-Werke  (Fabrías alemás de anfibolitas), hoxe líder do mercado de pinturas e esmaltes en Alemaña e noutros países. En 1901 instalouse un abastecemento centralizado de auga, seguido da electricidade en 1907.

A historia da cidade pódese ver no museo municipal, situado no antigo concello construído en 1732.

## Relacións internacionais 
Ober-Ramstadt está irmandado con:

*  Cogoleto, Italy, desde 1959
*  Praxelado, Italy, desde 1974
*  Vermezzo, Italy, desde 2003
*  Zelo Surrigone, Italy, desde 2003
*  Saint-André-les-Vergers, France, desde 1970
*  Thurm (hoxe parte de Mülsen), desde 1990
*  Fethiye (Malatya), Turquía, desde 2004

## Notas
Célula alfa

[miniatura|[Illote de Langerhans|Illotes pancreáticos ou de Langerhans.]]

As **células alfa** (células α) do páncreas son células endócrinas que se encontran nos illotes pancreáticos ou de Langerhans. Son un dos cinco tipos de células produtoras de hormonas (células alfa, beta, delta, épsilon e PP) dos illotes pancreáticos. Constitúen o 20% das células dos illotes humanos e segregan a hormona peptídica glicagón, que fai que se eleve o nivel de glicosa no sangue.

## Características 
En roedores, as células alfa están localizadas na periferia dos illotes pancreáticos, pero en humanos, a arquitectura dos illotes está xeralmente menos organizada e, aínda que predominan na periferia, poden observarse frecuentemente dentro dos illotes tamén. Cando se ollan utilizando un microscopio electrónico, as células alfa poden identificarse pola posesión duns gránulos característicos cunha parte central densa grande e un halo branco pequeno.

## Notas 
## Véxase tamén 
### Outros artigos 
* Glicagonoma, un tumor de células alfa
* Célula beta

### Bibliografía 
*
Terremoto do eixo cafeteiro de 1999

miniatura|250px|Áreas afectadas polo terremoto.
O **terremoto do eixo cafeteiro de 1999** foi un sismo que afectou enormemente os departamentos de Quindío e Risaralda, en Colombia. O terremoto ocorreu o día luns, 25 de xaneiro de 1999 ás 13:19 (18:19:17 UTC) cunha magnitude de 6.2 na escala de Richter. Foi o maior terremoto que golpeou Colombia en 16 anos.

## Causas 
Esta área ten un alto risco sísmico debido á tripla unión que ocorre na esquina da placa suramericana, onde as placas de Naza e Placa do Caribe converxen entre elas.

## Réplicas 
Foron detectadas 14 réplicas do terremoto, a primeira ás 17:40 de magnitude 5,4 na escala de ritcher (MS). Outras réplicas que causaron pánico entre os habitantes ocorreron o día 29 de xaneiro ás 23:33 hora local, de magnitude 4,2 (MS) e o día 31 de xaneiro ás 03:03 hora local, de magnitude 3,5 (MS).

## Reconto de vítimas fatais 
Como o desastre destruíu as principais estruturas de control e axuda na cidade de Armenia (o cuartel da policía colapsou inmediatamente, tamén a estación de bombeiros, a oficina de medicina legal e a defensa civil) non houbo medios para un axeitado informe nin un bo reconto de vítimas.

O terremoto inicial produciu unha cifra estimada de mortes de preto de 1 000 persoas. A primeira réplica do terremoto (17:40) produciu un indeterminado número de vítimas entre as persoas que tentaban remover os seus bens das estruturas semidestruídas. Os subsecuentes vándalos, roubos ás vítimas feridas, ataques ás tendas e casas, e pelexas por comida, auga e aloxamento incrementaron o número total de mortes a preto de 1 185.

## Feridos 
As estruturas de moitos hospitais foron afectadas, e os recursos dispoñibles para o coidado da saúde foron insuficientes mesmo antes do evento. Ademais, a área tiña plans de reacción en caso de emerxencia limitados e pouca experiencia con triaxe. Como consecuencia, a atención das vítimas foi caótica. Preto de 4 000 persoas con varios graos de lesións.

## Impacto económico 
A principal actividade económica da rexión, a industria do café de Colombia, foi altamente afectada. Preto de 8 000 leiras cafeteras foron completa ou parcialmente destruídas, tamén 13 000 estruturas de moitos tipos de empresas e industrias foron afectadas e estiveron fóra de servizo de maneira temporal ou permanente. Os bancos e as entidades financeiras non puideron entregar diñeiro por varias semanas.

## Notas 
## Véxase tamén 
### Bibliografía 
* ARANGO, J. D. e QUINTERO, B. E. Dianóstico del Sismo del 25 de enero de 1999. In: Boletín de la Red Sismológica del Eje Cafetero. Vol.8 Manizales: 2000 46 – 53 p.
* BAKER, V. R. Regional Landforms Analysis. NASA, Red mundial, 2001.
* CARDONA, O. D. Lessons in Seismic Engineering and Disaster Prevention. Special
* Report. The Earthquake of Armenia, Colombia, 25 de xaneiro de 1999. 
* Geohazards International. Red mundial, 5000.
Colombianos en España

A **inmigración colombiana en España** refírese ao asentamento de cidadáns de Colombia en España. Segundo o INE (Instituto Nacional de Estatística de España) o número de persoas con nacionalidade colombiana residentes en situación regular é de 135.954 en 2016. En 2019, a cifra total era 513.585 colombianos e colombo-españois. En 2025, a cifra total era 978.041 persoas nadas en Colombia, consolidándose como o principal grupo migrante proveniente de América e o segundo en total, só detrás de Marrocos.

## Características 
miniatura|Mulleres colombianas en España.
En 2023, España era o país de Europa con maior número de residentes colombianos e o terceiro país do mundo seguido dos Estados Unidos e Venezuela con maior número de cidadáns de nacionalidade colombiana.

Salientables migracións cara a España, datan dende o ano 1989 a 1995, aínda que en cifras moi tímidas, neste caso, comparadas coa producida a causa do terremoto do eixo cafeteiro de 1999. O bo momento económico de España propiciou a posibilidade de traballar a inmigrantes sobre todo nos sectores da construción, agricultores, sector servizos, hostalaría e turismo. 

Despois do ano 2008, a economía española sufriu unha das súas peores crises, traendo consigo a inestabilidade laboral e o desemprego, xerando unha notoria diminución da emigración colombiana cara a este país dende o ano 2010, e un retorno fluído de colombianos ao seu país de orixe.

### Visado 
En decembro de 2015 comezou a exención de visa a cidadáns colombianos para ingresar en todo o Espazo de Schengen por un prazo máximo de 90 días dentro de 180 días, ao cal España é estado membro.

### Comunidades con maior e menor afluencia de colombianos 
Entre 2000 e 2006 as cinco comunidades autónomas con maior presenza de persoas orixinarias de Colombia foron Madrid, Cataluña, Andalucía, Valencia e as Canarias. En 2008, a comunidade colombiana era a máis numerosa en relación á poboación estranxeira nas Canarias.

### Perfil laboral 
Este grupo de colombianos residentes en España desenvólvense xeralmente en labores tales como: operarios de construción, empregados do fogar, agricultores, comerciantes, empresarios, estudantes, académicos, futbolistas, artistas, médicos ou odontólogos.

### Poboación 
O Instituto Nacional de Estatística cifra en 135.954 os colombianos residentes en España no ano 2016. As persoas nadas en Colombia son, segundo o mesmo organismo, 354.461, independentemente da súa nacionalidade. Isto débese a que o convenio de dobre nacionalidade entre ambos os países permite que os inmigrantes colombianos obteñan a nacionalidade española aos 2 anos de residencia en España. Estes inmigrantes nacionalizados non contan como colombianos para as autoridades españolas.

## Distribución 
## Notas 
## Véxase tamén 
### Outros artigos 
* Relacións Colombia-España
Odessa

O topónimo **Odesa** ou **Odessa** pode referirse a:
***Rexión de Odesa**, en Ucraína;
***Odesa**, capital da rexión, e importante porto do mar Negro.

;Nos Estados Unidos

***Odessa** (Delaware);
***Odessa** (Florida);
***Odessa** (Minnesota);
***Odessa** (Missouri;
***Odessa** (Nova York);
***Odessa** (Texas);
***Odessa** (Washington).

## Véxase tamén
### Outros artigos
* ODESSA, organización nacionalsocialista.
* *Odessa*, álbum do grupo Bee Gees de 1969.
* *The Odessa File*, novela de suspense escrita por Frederick Forsyth en 1972.
* *Odessa*, película de 1974 baseada na novela anterior.
Yom Hashoá

Yom HaShoá, tamén transcrito **Yom Hashoá** (en , *yom hash-sho’āh*; literalmente: Día da Shoá ou Día do Recordo do Holocausto) é un día conmemorativo de Israel, que acontece o 27 de Nisán do calendario, entre os meses de marzo e abril no calendario gregoriano. Esta xornada, considerada festivo nacional en Israel, é lembrada anualmente como día de recordo das vítimas do Holocausto e da valentía dos resistentes e sobreviventes.

Existe un equivalente internacional: o Día Internacional de Conmemoración en Memoria das Vítimas do Holocausto, que se celebra o 27 de xaneiro (primeiro mes do calendario gregoriano), comparable ao 27 de Nisán (primeiro mes do calendario hebreo cultual).

Orixinalmente, o día proposto para o Yom Hashoá foi o día 15 de Nisán, aniversario da revolta do gueto de Varsovia (19 de abril de 1943), pero esta proposta foi rexeitada por causa de coincidir co primeiro día de Pésaj. O día 27 foi escollido por ser oito días antes da conmemoración de Yom Ha'atzmaut, Día da Independencia de Israel. O Yom Hashoá foi establecido en 1959 como lei en Israel e aprobado por David Ben-Gurión e Yitzhak Ben-Zvi.

Ás 10:00 horas do Yom Hashoá, as sirenas aéreas soan durante dous minutos. Os vehículos de transporte público paran por este período e as persoas permanecen en silencio. Durante o Yom Hashoá, establecementos públicos son pechados, a televisión e a radio transmiten cancións e documentais sobre o Holocausto e todas as bandeiras quedan a media hasta.

## Notas 
## Véxase tamén 

* Holocausto
* Masacre de Jedwabne
* Anne Frank
* Babi Yar
* Campo de exterminio de Treblinka
* Conferencia de Evian
* Conferencia de Wannsee
* Día Internacional de Conmemoración en Memoria das Vítimas do Holocausto
* Edith Stein
* Experimentación médica nazi
* Festividades xudías
* Xenocidio
* Historia do pobo xitano
* Levantamento do gueto de Varsovia
* Masacre de Odesa
* Maus
* Maximiliano Kolbe
* Mit Brennender Sorge
* Negacionismo do Holocausto
* ODESSA
* Persecución dos homosexuais na Alemaña nazi
* Ratlines (Rutas de escape que tomaron algúns nazis participantes no Holocausto tras a derrota do Eixo)
* Shelóshet Ha'regalim
* Viktor Frankl

### Ligazóns externas 
* Holocausto en Yad Vashem en castelán
PAC/CAC JF-17 Thunder

O **PAC JF-17 Thunder** (urdú: جے ایف-17 گرج), ou **CAC FC-1 Xiaolong** (pinyin: Xiāo Lóng; lit. 'Dragón Feroz'), é un avión de combate multirrol lixeiro de cuarta xeración desenvolvido conxuntamente por Pakistan Aeronautical Complex (PAC) e Chengdu Aircraft Corporation (CAC) de China. Foi deseñado para substituír os avións de combate A-5C, F-7P/PG, Mirage III, e Mirage V na Forza Aérea de Paquistán. O JF-17 pode ser usado para múltiples roles, como intercepción, ataque a terra, anti buque, e recoñecemento. A designación paquistaní "JF-17" significa "Joint Fighter-17", co "-17" indicando que, na visión da Forza Aérea, é o sucesor do F-16. A designación chinesa "FC-1 Xiaolong" vén de "Fighter China-1 Dragón Feroz".

O JF-17 pode utilizar distintos tipos de munición, como mísiles aire-aire, aire-superficie e anti-buque, e un autocanón de 23 mm GSh-23-2. Impulsado por un turboventilador con posqueimador Guizhou WS-13 ou Klimov RD-93, pode acadar unha velocidade máxima de Mach 1,6. O JF-17 é a espiña dorsal da Forza Aérea de Paquistán, complementando ao Lockheed Martin F-16 Fighting Falcon custando a metade. O JF-17 foi introducido na Forza Aérea de Paquistán en febreiro de 2010.

O 58% do JF-17, incluída a súa fuselaxe dianteira, as ás, e o estabilizador vertical, fabrícase en Paquistán, mentres que o 42% é producido na China, realizándose a montaxe final en Paquistán. En 2015 Paquistán fabricou 16 JF-17. e 33 Block 2 para a Forza Aérea. En 2016 os JF-17 acumularan máis de 19 000 horas de voo na Forza Aérea. En 2017 comezou a desenvolverse unha variante de dous asentos coñecida como JF-17B para mellorar a súa capacidade operativa, para adestramento de conversión, e adestramento de combate inicial. A variante JF-17B Block 2 comezou a producirse en serie en 2018 e en decembro de 2020 entregáranse 26 avións. Ese mesmo mes PAC comezou a produción en serie da versión máis avanzada Block 3, cun radar de varredura electrónica activa (AESA), o motor ruso máis potente Klimov RD-93MA, un Head-Up Display (HUD) máis grande e avanzado, contramedidas electrónicas, un soporte adicional, e unha capacidade de armamanto mellorada.

Os JF-17 da Forza Aérea de Paquistán viron acción militar, tanto aire-aire como aire-terra, no bombardeo de posicións terroristas en Waziristán do Norte preto da fronteira con Afganistán durante operacións antiterroristas e 2014 e 2017, usando tanto municións guiadas como convencionais,

## Notas
Cónsules romanos no Baixo Imperio

As seguintes táboas listan os **cónsules romanos do Baixo Imperio** coñecidos agrupados por séculos. Cada ano elixíanse dous senadores para ocupar senllos postos epónimos de cónsul ordinario e un número variábel de cónsules substitutos. Márcase con NN cando se descoñece o nome do consular e a repetición do cargo con números romanos a partir da primeira iteración.
## Século III 

## Século IV 

## Século V 

## Século VI 

Desde o ano 566, o cargo de cónsul foi só un título honorario dos emperadores orientais. O consulado foi finalmente abolido por León VI o Sabio (r. 886-912) como parte das súas reformas.

## Notas 
;Referencias

## Véxase tamén 
### Bibliografía 
#### Fontes primarias 
* 
* 
* 
* 
* 

#### Fontes secundarias 
* 
* 
* 
* 
* 
* 
* 
* 
* 
* 
* 
* 
* 
*
*
* 
* 
### Outros artigos 
* Cónsul sufecto
* Cónsules romanos na República.
* Cónsules romanos no Alto Imperio

### Ligazóns externas 
*
Miguel Alonso

**Miguel Alonso Fernández**, coñecido como **Miguel Alonso**, nado en Ferrol o 12 de xuño de 1984, é un psicólogo, músico e escritor galego.

## Traxectoria 
Estudou no Rodolfo Ucha Piñeiro e licenciouse en Psicoloxía pola Universidade de Santiago de Compostela. Conta con varios discos publicados. Deuse a coñecer con *Aprendiz de poeta* (maqueta), seguiu con *Está escrito en la calle* e despois *A noite dos cans.*

Como poeta e escritor de relatos curtos participou en diferentes publicacións colectivas, como *Pegadas*, *Dez Anos na Porta* e *Aldeas sen voz*.

Traballa en obradoiros para colexios, como “CreaCANcións” onde compón cos alumnos cancións. Traballa no proxecto Minguante, unha mestura de pop e música de autor, con Óscar Martínez, e coa banda infantil Música Miúda, contacontos musical, xunto a Irene Quinteiro, Manu Pazos e Óscar Martínez.

## Obra literaria 
### Novela 
* *O caso Quintana* (2017). 224 páxs. Vigo: Belagua Ed. ISBN 9788494175183. Protagonizada pola estudante de Psicoloxía Laura Mariño
* *O caso dos amantes de París* (2021). Vigo: Belagua Ed. 184 páxs. ISBN 978-84-121433-7-9. Un dobre asasinato cometido ás portas da residencia universitaria Monte da Condesa levará o nome da estudante de Psicoloxía Laura Mariño ás portadas dos xornais.

### Poesía en castelán 
* *Mentiras y lunas* (2004).

## Obra musical 
* *Aprendiz de poeta* (maqueta)
* *Está escrito en la calle* (2001)
* *Luz de guía* (2007) (autoedición). Con Víctor Méndez e Javier Santana.
* *A noite dos cans* (2010). 12 cancións en galego*.*
* *O día despois da noie dos cans* (2013). 4 cancións en galego. Edición dixital.
* *Como dioses de alquiler* (2014). 10 cancións en caselán.
* *Manual de saudades* (2015). Musicalización de poemas de Xavier Frías. Disco incluído no libro do mesmo título.
* *Literaria* (2018). 11 cancións en galego.

### Dirección 
* *Once máis 15. Poemas musicados* (2009). Edicións do Cumio. 15 bandas e solistas que musicaron a 11 poetas en galego.

## Premios 
* 2002: X Certáme A Mocidade coa lingua
* 2010: Xuventude Crea, por A noite dos cans.
* 2010: 1º premio do III Certame de poesía de Mugardos.
* 2013:  Axuda á Creación Nova do Injuve
* 2013: Lidera Ferrol 2013, con *Días raros*.

## Notas 
## Véxase tamén 
### Ligazóns externas 
* Canle de *Música miúda*
* Literaria ao vivo
* Minguante: *Se quixeses*
* Web de Miguel Alonso
Megan Maxwell

**Megan Maxwell**, pseudónimo de **María del Carmen Rodríguez del Álamo Lázaro**, nada en Nürnberg o 26 de febreiro de 1965, é unha escritora española de novela romántica e dos subxéneros románticos *chick lit* e *highlander*.
## Traxectoria 
## Novelas 
* *Te lo dije* (2009)
* *Deseo concedido* (2010) (Las guerreras Maxwell 1)
* *Fue un beso tonto* (2010)
* *Te esperaré toda mi vida* (2011)
* *Las ranas también se enamoran* (2011)
* *Olvidé olvidarte* (2012) 
* *¿Y a ti qué te importa?* (2012)
* *Desde donde se domine la llanura* (2012) (Las guerreras Maxwell 2)
* *Los príncipes azules también destiñen* (2012)
* *Pídeme lo que quieras* (2012) (Pídeme 1)
* *Casi una novela* (2013)
* *Pídeme lo que quieras ahora y siempre* (2013) (Pídeme 2)
* *Pídeme lo que quieras o déjame* (2013) (Pídeme 3)
* *Sorpréndeme* (2013) (Pídeme 4)
* *Ni yo misma lo sé* (2013)
* *Ni lo sueñes* (2013)
* *Melocotón loco* (2014)
* *Adivina quién soy* (2014) (Adivina 1)
* *Adivina quién soy esta noche* (2014) (Adivina 2)
* *Siempre te encontraré* (2014) (Las guerreras Maxwell 3)
* *Te lo dije* (2014) (publicada anteriormente en 2009)
* *Sígueme la corriente* (2015)
* *Hola, ¿te acuerdas de mi?* (2015)
* *Pídeme lo que quieras y yo te lo daré* (2015) (Pídeme 5)
* *El bosque del arcoíris* (2016)
* *Oye, morena, ¿tú qué miras?* (2016)
* *El día que el cielo se caiga* (2016)
* *Soy una mamá* (2016)
* *Pasa la noche conmigo* (2016) (Pídeme 6)
* *Una flor para otra flor* (2017) (Las guerreras Maxwell 4)
* *Hasta que salga el Sol* (2017)
* *Yo soy Eric Zimmerman, vol. I* (2017) (Pídeme 7) 
* *¿Y a ti qué te pasa?* (2018)
* *El proyecto de mi vida* (2018)
* *Soy una mamá divorciada y alocada* (2018)
* *Yo soy Eric Zimmerman, vol. II* (2018) (Pídeme 8) 
* *Una prueba de amor* (2019) (Las guerreras Maxwell 5)
* *Tampoco pido tanto* (2019)
* *Bienvenida al Club* (2019)
* *Soy una mamá divorciada, alocada y de nuevo enamorada* (2020)
* *¿Quien eres?* (2020)
* *¿A qué estas esperando?* (2020)
* *Alégrame la vista* (2020) 
* *Un corazón entre tú y yo* (2021) (Las guerreras Maxwell 6)
* *Hay momentos que deberían ser eternos* (2021)
* *Vaya vaya, cómo has crecido* (2021)
* *Un último baile mi lady* (2021)
* *Atrévete a retarme* (2022) (Las guerreras Maxwell 7)
Guizhou JL-9

O **Guizhou JL-9**, tamén coñecido como **FTC-2000 Mountain Eagle** (chinés: 山鹰; pinyin: Shānyīng), é unha familia de avións de adestramento avanzado e combate lixeiro desenvolvida por Guizhou Aviation Industry Import/Export Company (GAIEC) para a Forza Aérea do Exército Popular de Liberación e a Forza Aérea Naval do Exército Popular de Liberación.

## Desenvolvemento 
O FTC-2000 iniciouse como unha iniciativa privada de GAIEC para desenvolver un adestrador barato para avións de cuarta xeración. O adestrador revelouse na China International Aviation & Aerospace Exhibition de 2001. O avión fabrícase nunha planta de montaxe de GAIC en Anshun, Guizhou.

O FTC-2000, como JL-9, competiu co Hongdu JL-10 para cumprir cos requirimentos dun adestrador avanzado para a Forza Aérea e a Armada chinesas. O JL-10 é tecnoloxicamente máis avanzado, pero tamén máis caro que o JL-9. En 2013 os dous avións entraron en produción.

Unha variante embarcada revelouse polos medios estatais chineses en 2011. Designado JL-9G, ten un tren de aterraxe reforzado, unha á máis grande e entradas supersónicas sen desviadores, pero demostrou non ser axeitado para aterraxes detidas e o seu uso limitouse a operacións baseadas en terra.

O 5 de setembro de 2018 a axencia de noticias estatal Xinhua informou que GAIC comezara a produción en serie da variante FTC-2000G. O 28 de setembro informouse de que o primeiro FTC-2000G de serie realizara o seu primeiro voo. En abril de 2020 China informou que un país sen especificar do sueste asiático fixera un pedido polo FTC-2000G, agardándose as súas entregas entre 2021 e 2023.

## Deseño 
O FTC-2000 desenvolveuse a partir do JJ-7/FT-7, a versión de adestramento de dous asentos do Chengdu J-7; o J-7 é unha variante chinesa do MiG-21. O FTC-2000 usa unha nova á, unha fuselaxe diantaira con tomas de aire laterais, e unha cabina de cristal; mantén o motor, a cola e os controis mecánicos do JJ-7/FT-7.

## Notas
Pablo Lago Sanmartín

**Pablo Lago Sanmartín**, nado en 1978, é un político galego do PSdeG-PSOE.

## Traxectoria 
Rexentou un estanco en Brión. Nas eleccións municipais de 2019 foi o número 2 do PSdeG-PSOE en Brión, sendo primeiro tenente de alcalde e concelleiro de urbanismo, servizos básicos e limpeza. Trala dimisión de Xosé Luís García en setembro de 2020, foi elixido novo alcalde de Brión. Nas municipais de 2023 encabezou a candidatura do PSdeG-PSOE e, se ben perdeu a maioría absoluta, foi reelixido alcalde como cabeza da lista máis votada.

## Notas 
## Véxase tamén 
### Outros artigos 
* Eleccións municipais en Brión
Día Internacional da Lembranza do Holocausto

O **Día de Conmemoración Anual en Memoria das Vítimas do Holocausto** (oficialmente, no Parlamento Galego ), **Día Internacional da Lembranza do Holocausto**  ou **Día** **Internacional da Memoria das Vítimas do Holocausto**  é un día internacional de lembranza das vítimas do Holocausto, o xenocidio cometido polos nazis e os seus seguidores que se cobrou a vida de millóns de xudeus, xitanos, Polacos, homosexuais, persoas con discapacidade, comunistas e outros durante a segunda guerra mundial. 

## Designación da ONU 
Foi designado o 27 de xaneiro, mediante a resolución 60/7 da Asemblea Xeral das Nacións Unidas do 1 de novembro de 2005, durante o 42º pleno desta organización.

A resolución chegou despois da sesión extraordinaria celebrada o 24 de xaneiro de 2005, na que a Asemblea Xeral conmemorou o 60 aniversario da liberación dos campos de concentración e o fin do Holocausto. O 27 de xaneiro é a data de 1945 que marca a liberación do maior campo de exterminio nazi, Auschwitz-Birkenau, polas tropas soviéticas.

### Resolucións previas e outros días de lembranza 
Antes da resolución 60/7, houbo varios días nacionais de conmemoración, como o Día da Memoria das Vítimas do Nacionalsocialismo en Alemaña, creado a través dun decreto do presidente Roman Herzog o 3 de xaneiro de 1996  e o do Holocausto do Reino Unido, celebrado desde 2001 no 27 de xaneiro. O Día da Memoria do Holocausto tamén é unha data celebrada a nivel nacional en Italia.

### En Galiza 
Desde a resolución da ONU en 2005, o Parlamento Galego conmemora a través dunha declaración institucional o **Día Internacional da Lembranza do Holocausto**, no que condena o Holocausto e a súa orixe no intento de eliminación da disidencia política e ideolóxica que derivou nun xenocidio que contou coa colaboración da ditadura franquista e que perseguiu miles de homes e mulleres que fuxiron do Estado español despois da derrota da República en 1939 e tras a instauración dun réxime fascista. Desde entón, o Parlamento condenou por unanimidade (estando representados nas distintas lexislaturas os partidos do Partido Popular de Galicia, Bloque Nacionalista Galego, Partido dos Socialistas de Galicia e En Marea-Galicia en Común), a deportación de máis de 10.000 republicanos españois coa colaboración do ditador Francisco Franco co nazismo alemán e o fascismo italiano. Segundo algunhas fontes historiográficas, preto de 200 deles eran orixinarios de Galiza e morreron alí ou foron liberados pero nunca puideron regresar porque a ditadura franquista, que lles retirara previamente a nacionalidade, lles negou o dereito a regresaren ao seu país de orixe.

O día tamén é conmemorado por outras institución como concellos, en particular os de Tui, Monforte de Lemos e Ribadavia, cidades membro da Rede de Xuderías de España  e institucións educativas como colexios e institutos.miniatura|esquerda|Un sobrevivente do Holocausto mostra a marca no brazo da tatuaxe do campo de concentración
## Notas 
## Véxase tamén 
* Holocausto
* Gueto
* Campo de concentración
* Negacionismo
* Yom Hashoá
Maß

Unha **Maß** é unha xerra de cervexa que contén o volume dun *Maß*. Esta medida equivalía orixinalmente a 1,069 litros e, co sistema métrico, converteuse nun litro exacto.

## Orixe 
O *Maßkanne* era no século XIX unha unidade de medida recoñecida en toda Europa. En consecuencia, un Maß debe entenderse simplemente como unha unidade de volume e, polo tanto, como unha medida de cervexa .

En Baviera e en Austria, a xerra utilízase tanto para cervexa soa como para bebidas de cervexa mixtas, como a Radler ou a Goaß. Nunha Maß tamén se poden servir outras bebidas alcohólicas, como a Schnee ou a Latern.

## Historia 
miniatura| Antigos vasos de cervexa "Keferloher" de Wörth an der Donau
As cuncas de cervexa de barro (Keferloher), comúns no pasado, utilizáronse a finais do século XIX e principios do XX, cando foi sendo cada vez máis substituído polo vidro. En Franconia, e entre a xente entendida, aínda se prefire a xerra de barro porque a cervexa mantense máis fría nela. Porén, non se pode dicir a primeira vista se se serviu correctamente. Se se pide unha Maß en Baviera (“¡Oa Maß!” se se enfatiza o número, en caso contrario, “a Maß!”), enténdese que se trata dunha cervexa Lager ou, en festas como o Oktoberfest, dunha Märzen.

Até 1811, definíronse diferentes cantidades para a Maß no entón Reino de Baviera (por exemplo, 1,17 litros en Würzburg). Estas foron estandarizadas como 1,069 litros ("Maß bávara") e así axustáronse aproximadamente á medida bávara histórica de 50 polgadas cúbicas Karl, é dicir, 1072,327 ml. En 1871 (segundo outra fonte, o 29 de abril  de 1869) a medida converteuse ao sistema métrico coa fundación do Imperio Alemán e finalmente fixouse exactamente nun litro. Porén, os fabricantes de xerras seguiron a empregar a antiga medida polo menos até 1885.
miniatura|Xerras de cervexa na Oktoberfest de 2006
É particularmente coñecida a xerra da Oktoberfest de Múnic, unha peza de coleccionista cun deseño distinto cada ano, xa que mostra o deseño do cartel. A diferenza da xerra de vidro en que se serve a cervexa nos postos do festival, estoutra está feita de gres.

As xerras de barro tradicionais poden ter unha tapa de peltre. Para poder fixala mellor, adoita haber unha amosega na asa da xerra, aínda que esta non teña tapa. Esta característica persiste nas xerras de vidro modernas. Ao contrario da crenza popular, non se trata dun punto de ruptura controlada para reducir o risco de lesións nas pelexas. Coas xerras de barro, o cliente dificilmente podía ver o nivel de recheo, polo que ás veces era enganado. En 1899 creouse a "Verein gegen betrügerisches Einschenken" (que se pode traducir como a *Asociación contra a fraude no enchido das xerras*), a través da cal os inspectores voluntarios comproban o recheo das xerras para evitar a fraude.

## Notas 
## Véxase tamén 
### Ligazóns externas 
* [Der Maßkrug: Lesen - Trinken - Betrachten](http://www.schmeller-gesellschaft.de/medien/dateien/Ma%C3%9Fkr%C3%BCge_-_lesen,_trinken,_betrachten_(2013-07-15).pdf)
José del Río Dieste

**José del Río Dieste**, nado en Abanqueiro (Boiro), é un político galego.

## Traxectoria 
Mariñeiro. Foi o número 8 das listas do PSdeG-PSOE en Boiro nas eleccións municipais de 1983, se ben non resultou elixido. Nas municipais de 1987 foi elixido concelleiro polo PSdeG-PSOE, que obtivo a maioría absoluta. Porén, el e outros edís socialistas aliáronse cos partidos da oposición (AP, CDS e CPG) para facer unha moción de censura contra o alcalde Manuel Velo Velo en febreiro de 1988. A moción votouse finalmente o 19 de agosto de 1988, sendo elixido novo alcalde de Boiro. Concorreu ás municipais de 1991 encabezando a candidatura do BNG, porén non conservou a alcaldía xa que foi amplamente derrotado polo PSdeG-PSOE, sendo a terceira forza política tralos socialistas e populares con tan só 3 concelleiros, polo que Velo recuperou a alcaldía. Nas municipais de 1995 encabezou de novo o BNG de Boiro, pero perdeu toda a súa representación na corporación, habendo incluso papeletas nacionalistas co seu nome tachado.

## Notas 
## Véxase tamén 
### Outros artigos 
*Eleccións municipais en Boiro

### Ligazóns externas 
*Unha moción de censura tumba ó alcalde de Boiro en *La Voz de Galicia*
Francisco López Silva

'*Francisco López Silva, *Paquito'''*, nado en Cabo de Cruz (Boiro) en 1932 e finado en Boiro o 25 de febreiro de 2023, foi un político e empresario galego.

## Traxectoria 
Fundou en 1947 a empresa de conxelados Paquito SL. Foi nomeado alcalde de Boiro en 1975. Encabezou a candidatura de UCD nas primeiras eleccións democráticas e foi elixido alcalde con maioría simple. Foi de novo candidato á alcaldía nas municipais de 1983, nesta ocasión polo Partido Gallego Independiente, conseguindo de novo maioría simple pero perdendo a alcaldía en favor do socialista Manuel Velo Velo, que recibiu o apoio de AP e unha candidatura comunista.

## Notas
## Vida persoal
Casou con Dolores Outeiral Becerra e tiveron 7 fillos, entre eles Manuel López Outeiral, deputado autonómico e concelleiro en Boiro polo PPdeG.

## Véxase tamén 
### Outros artigos 
*Eleccións municipais en Boiro

### Ligazóns externas 
*Manifestación en Boiro en apoyo al ex-alcalde Francisco López Silva en *La Voz de Galicia*
*Entrevista ó seu fillo en *El Correo Gallego
Thymallus baicalensis

***Thymallus baicalensis*** é unha especie de peixe osteíctio  da familia dos salmónidos, subfamilia dos timalinos e do seu único xénero, *Thymallus*,

## Taxonomía 
### Descrición 
A especie foi descrita en 1874 polo médico e naturalista polaco Benedykt Dybowski.

## Características e bioloxía 
O tímalo do Baikal pode chegar a medir até 38 cm de lonxitude e a 1,2 kg de peso. Desprázase principalmente por fondos pedregosos a pouca profundidade, alimentándose de larvas de tricópteros e de plecópteros, crustáceos da orde dos anfípodos e de ovos de peixes. 
 
## Notas 
## Véxase tamén 
### Bibliografía 
* Berg, L. S. (1962): *Freshwater fishes of the USSR and adjacent countries. Volume 1*, 4th edition. Xerusalén: Israel Program for Scientific Translations Ltd.